62020TO0448(01)_INF
Sklep Splošnega sodišča (osmi razširjeni senat) z dne 14. maja 2025 –BPCE in drugi/EOR (Predhodni prispevki za leto 2020)
(Zadeva T‑448/20)
„Ekonomska in monetarna politika – Bančna unija – Enotni mehanizem za reševanje kreditnih institucij in določenih investicijskih podjetij (EMR) – Enotni sklad za reševanje (ESR) – Sklep EOR o izračunu predhodnih prispevkov za leto 2020 – Člen 70(2) Uredbe (EU) št. 806/2014 – Očitno utemeljena tožba – Časovna omejitev učinkov sklepa“
1.
Ničnostna tožba – Tožba zoper sklep – Implicitni umik izpodbijanega sklepa med postopkom – Umik, ki ima enake učinke kot ničnostna sodba – Tožba, ki je postala brezpredmetna – Ustavitev postopka
(člen 263 PDEU)
(Glej točko 20.)
2.
Sodni postopek – Predlogi iz tožbe – Prilagoditev med postopkom – Sklep, s katerim se med postopkom spreminja izpodbijani sklep – Prilagoditev prvotnih predlogov in razlogov – Dopustnost – Pogoji
(Poslovnik Splošnega sodišča, člen 86)
(Glej točke od 24 do 26.)
3.
Ekonomska in monetarna politika – Ekonomska politika – Enotni mehanizem za reševanje kreditnih institucij in določenih investicijskih podjetij – Predhodni prispevki v Enotni sklad za reševanje (ESR) – Letna zgornja meja skupnega zneska posameznih prispevkov v ESR, določena na 12,5 % končne ciljne ravni – Področje uporabe – Uporaba v prvotnem obdobju
(Uredba Evropskega parlamenta in Sveta št. 806/2014, člen 70(2), prvi in četrti pododstavek)
(Glej točko 47.)
4.
Ekonomska in monetarna politika – Ekonomska politika – Enotni mehanizem za reševanje kreditnih institucij in določenih investicijskih podjetij – Predhodni prispevki v Enotni sklad za reševanje (ESR) – Letna zgornja meja skupnega zneska posameznih prispevkov v ESR, določena na 12,5 % končne ciljne ravni – Obseg – Nepreseganje te zgornje meje s strani Enotnega odbora za reševanje (EOR) – Merila presoje – Dinamični pristop h končni ciljni ravni
(Uredba Evropskega parlamenta in Sveta št. 806/2014, člena 69(1) in 70(2), prvi in četrti pododstavek)
(Glej točko 48.)
Izrek
1.
Sklep SRB/ES/2022/80 Enotnega odbora za reševanje (EOR) z dne 7. decembra 2022 o izračunu predhodnih prispevkov v Enotni sklad za reševanje (ESR) za leto 2020 se razglasi za ničen v delu, v katerem se nanaša na družbo BPCE in na druge tožeče stranke, navedene v prilogi.
2.
Učinki Sklepa SRB/ES/2022/80 se ohranijo v delu, v katerem se nanaša na družbo BPCE in na druge tožeče stranke, navedene v prilogi, dokler EOR ne sprejme potrebnih ukrepov za izvršitev tega sklepa, in to v razumnem roku, ki ne sme presegati šestih mesecev od dneva, ko ta sklep postane pravnomočen.
3.
EOR poleg svojih stroškov nosi stroške družbe BPCE in drugih tožečih strank, navedenih v prilogi.
4.
Evropski parlament, Svet Evropske unije in Evropska komisija nosijo svoje stroške.